ddrg/super_eurlex huggingface dataset:
DÔVODOVÁ SPRÁVA

1.KONTEXT NÁVRHU Dôvody a ciele návrhu

Európska agentúra pre lieky bola zriadená nariadením (EHS) č. 2309/93, ktoré bolo nahradené nariadením (ES) č. 726/2004. V súlade s článkom 1 rozhodnutia z 29. októbra 1993 prijatého spoločnou dohodou medzi zástupcami vlád členských štátov, ktorí sa stretli na úrovni hláv štátov a predsedov vlád, o umiestnení sídiel určitých orgánov a oddelení Európskych spoločenstiev a Europolu má Európska agentúra pre lieky sídlo v Londýne v Spojenom kráľovstve.

Spojené kráľovstvo 29. marca 2017 oznámilo Európskej rade svoj úmysel vystúpiť z Únie podľa článku 50 Zmluvy o Európskej únii. Dňa 20. novembra 2017 vybralo zvyšných 27 členských štátov v rámci zasadnutia Rady pre všeobecné záležitosti (článok 50) ako nové sídlo Európskej agentúry pre lieky Amsterdam v Holandsku.

2.PRÁVNY ZÁKLAD, SUBSIDIARITA A PROPORCIONALITA

•Právny základ

Keďže právnym základom aktu, ktorý sa má pozmeniť, je článok 114 a článok 168 ods. 4 písm. c) Zmluvy o fungovaní Európskej únie (ďalej len „ZFEÚ“), pozmeňujúci akt by mal byť založený na rovnakom základe.

•Výber nástroja

Cieľom návrhu je zmena nariadenia (ES) č. 726/2004. Navrhovaným pozmeňujúcim aktom je preto pozmeňujúce nariadenie.

•Subsidiarita a proporcionalita

Otázka sídla agentúry patrí do výlučnej právomoci Únie. Uvedené opatrenie je primerané úmerné účelu navrhovaného nariadenia, ktorým je potvrdenie nového sídla orgánu v rámci nariadenia (ES) č. 726/2004.

4.VPLYV NA ROZPOČET

Premiestnenie Európskej agentúry pre lieky bude mať vplyv na rozpočet, najmä pokiaľ ide o náklady spojené s predčasným ukončením súčasnej nájomnej zmluvy v Londýne v dôsledku vystúpenia, náklady spojené so samotným presťahovaním a náklady spojené s nasťahovaním do nových priestorov v Amsterdame. Ako sa uvádza v rokovacích smerniciach Rady z 22. mája 2017 o uzavretí dohody so Spojeným kráľovstvom o podmienkach jeho vystúpenia z Európskej únie, Spojené kráľovstvo by malo v plnej miere znášať osobitné náklady súvisiace s procesom vystúpenia, napríklad náklady na presídlenie agentúr so sídlom v Spojenom kráľovstve.

Je možné, že niektoré náklady na presídlenie sa budú musieť predbežne financovať z rozpočtu EÚ ešte pred finančným vyrovnaním. Komisia v tejto súvislosti posúdi prípadné ďalšie potreby financovania, ktoré sa majú pokryť prostredníctvom rozpočtu EÚ v spolupráci s Európskou agentúry pre lieky. Komisia predloží príslušné návrhy Európskemu parlamentu a Rade v rámci ročného rozpočtového postupu na rok 2019 a ak si to situácia bude vyžadovať, aj na rok 2018.//a v prípade potreby aj na rok 2018. Týka sa to napríklad nákladov spojených so samotným presťahovaním. V rámci postupu týkajúceho sa projektov v oblasti nehnuteľností podľa článku 203 nariadenia o rozpočtových pravidlách budú okrem toho predložené náklady na presťahovanie do nových priestorov, ktoré musí Európsky parlament a Rada schváliť ešte pred uzatvorením zmlúv týkajúcich sa projektov v oblasti nehnuteľností. Očakáva sa, že tento postup sa začne uplatňovať čo najskôr (najneskôr začiatkom roku 2018).

.

2017/0328 (COD)
DÔVODOVÁ SPRÁVA

1.KONTEXT NÁVRHU

•Dôvody a ciele návrhu

Európsky orgán pre bankovníctvo (EBA) bol zriadený nariadením (EÚ) č. 1093/2010. V súlade s článkom 7 uvedeného nariadenia má orgán EBA sídlo v Londýne v Spojenom kráľovstve.

Spojené kráľovstvo 29. marca 2017 oznámilo Európskej rade svoj úmysel vystúpiť z Únie podľa článku 50 Zmluvy o Európskej únii.

Dňa 20. novembra 2017 vybralo zvyšných 27 členských štátov popri zasadnutí Rady pre všeobecné záležitosti (článok 50) ako nové sídlo orgánu EBA Paríž vo Francúzsku.

2.PRÁVNY ZÁKLAD, SUBSIDIARITA A PROPORCIONALITA

•Právny základ

Keďže právnym základom aktu, ktorý sa má zmeniť, je článok 114 Zmluvy o fungovaní Európskej únie (ďalej len „ZFEÚ“), pozmeňujúci akt by mal byť založený na tom istom základe.

•Výber nástroja

Cieľom návrhu je zmena nariadenia (EÚ) č. 1093/2010. Návrh zodpovedajúcej zmeny sa preto predkladá vo forme pozmeňujúceho nariadenia.

•Subsidiarita a proporcionalita

Otázka sídla agentúry patrí do výlučnej právomoci Únie. Uvedené opatrenie je primerané účelu navrhovaného nariadenia, ktorým je potvrdenie nového sídla orgánu v rámci nariadenia (EÚ) č. 1093/2010.

3. VPLYV NA ROZPOČET

Presídlenie Európskeho orgánu pre bankovníctvo bude mať vplyv na rozpočet, najmä pokiaľ ide o náklady spojené s predčasným ukončením súčasnej nájomnej zmluvy v Londýne v dôsledku vystúpenia, náklady spojené so samotným presťahovaním a náklady spojené s nasťahovaním do nových priestorov v Paríži. Ako sa uvádza v rokovacích smerniciach Rady z 22. mája 2017 o uzavretí dohody so Spojeným kráľovstvom o podmienkach jeho vystúpenia z Európskej únie, Spojené kráľovstvo by malo v plnej miere znášať osobitné náklady súvisiace s procesom vystúpenia, napríklad náklady na presídlenie agentúr so sídlom v Spojenom kráľovstve.

Je možné, že v prípade niektorých nákladov na presídlenie bude nevyhnutné poskytnúť predbežné financovanie z rozpočtu EÚ ešte pred finančným vyrovnaním. Komisia v tejto súvislosti posúdi prípadné ďalšie potreby financovania prostredníctvom rozpočtu EÚ v spolupráci s Európskym orgánom pre bankovníctvo. Komisia predloží príslušné návrhy Európskemu parlamentu a Rade v rámci ročného rozpočtového postupu na rok 2019 a ak si to situácia bude vyžadovať, aj na rok 2018. Týka sa to napríklad nákladov spojených so samotným presťahovaním. V rámci postupu týkajúceho sa projektov v oblasti nehnuteľností podľa článku 203 nariadenia o rozpočtových pravidlách budú okrem toho predložené náklady na presťahovanie do nových priestorov, ktoré musí Európsky parlament a Rada schváliť ešte pred uzatvorením zmlúv týkajúcich sa projektov v oblasti nehnuteľností. Tento postup by mal začať čo najskôr (najneskôr začiatkom roku 2018).

2017/0326 (COD)
DÔVODOVÁ SPRÁVA

1.KONTEXT NÁVRHU

•Dôvody a ciele návrhu

V súčasnosti sa vo verejných zásobách nachádza takmer 400 000 ton sušeného odstredeného mlieka. Tento objem predstavuje tretinu celkového svetového obchodu so sušeným odstredeným mliekom v prvej polovici roku 2017. Už samotná existencia týchto zásob zaťažuje trh.

Podľa hospodárskeho výboru strediska pre monitorovanie trhu s mliekom je rozdiel cien medzi tukmi a bielkovinami väčší než kedykoľvek predtým. Pomer ceny masla a sušeného odstredeného mlieka sa desať rokov pohyboval v priemere na úrovni 1,4 (min. 0,8 a max. 1,7) a od mája 2016 vzrástol na súčasné úrovne blížiace sa k 4/1. Vzhľadom na tento bezprecedentný nesúlad medzi cenou masla a sušeného odstredeného mlieka sa výzvy na verejnú intervenciu zvyčajne vyskytujú v situácii, keď neexistuje trhové odôvodnenie mobilizácie nástrojov bezpečnostnej siete.

Verejná intervencia za pevne stanovenú cenu sa obnoví v marci 2018 a potrvá do septembra 2018, ako sa stanovuje v nariadení o spoločnej organizácii trhov, a to pri kvantitatívnom obmedzení 109 000 ton ročne.

Keďže súčasný vysoký dopyt po mliečnom tuku považujú trhoví experti za štrukturálny jav, zostane sušené odstredené mlieko naďalej de facto vedľajším produktom s nižšou hodnotou, ak sa nevytvoria nové odbytiská. Pri tomto scenári je riziko, že sušené odstredené mlieko sa bude musieť kupovať v rámci verejnej intervencie, od marca reálne. Ak by k tomu došlo za súčasných uspokojivých výkupných cien mlieka, verejná intervencia by sa jasne odchýlila od svojho cieľa, ktorým je zabezpečiť primeranú životnú úroveň poľnohospodárov.

Preto je potrebné riešenie, ktorým sa predíde nákupu sušeného odstredeného mlieka za pevnú cenu v roku 2018 bez trhového odôvodnenia. Na tento účel by sa malo obmedzenie, pri ktorom sa v roku 2018 uskutoční verejná intervencia za pevnú cenu, stanoviť na nulu. Viedlo by to k začatiu verejnej súťaže od 1. marca 2018, keď sa začína obdobie verejnej intervencie a Komisia by hlasovaním vo Výbore pre spoločnú organizáciu poľnohospodárskych trhov rozhodovala v individuálnych prípadoch o tom, aké objemy by sa mali nakúpiť a za akú nákupnú cenu.

S cieľom zabezpečiť, aby mali opatrenia stanovené v tomto nariadení okamžitý vplyv na trh, a umožniť trhovým subjektom, aby boli informované v dostatočnom predstihu pred začiatkom nasledujúcej intervenčnej kampane, by malo toto nariadenie nadobudnúť účinnosť dňom nasledujúcim po jeho uverejnení.
Harmonogram: ustanovenia tejto smernice, s výnimkou nižšie uvedených výnimiek, sa vykonajú do troch rokov od nadobudnutia platnosti tejto dohody. Pokiaľ ide o iné úverové inštitúcie ako úverové inštitúcie vymedzené v článku 3 ods. 1 písm. a) tejto smernice, ustanovenia týkajúce sa vyžadovanej výšky počiatočného imania stanovené v článku 5 ods. 1, článku 5 ods. 3, článku 6, článku 7 písm. a), článku 7 písm. b), článku 7 písm. c), článku 8 písm. a), článku 8 písm. b), článku 8 písm. c) a článku 9 tejto smernice sa vykonajú do desiatich rokov od nadobudnutia platnosti tejto dohody.
RADA EURÓPSKEJ ÚNIE,

so zreteľom na Zmluvu o fungovaní Európskej únie, a najmä na jej článok 218 ods. 3 a 4,

so zreteľom na odporúčanie Európskej komisie,

keďže rokovania by sa mali začať s cieľom uzavrieť dohodu so Švajčiarskou konfederáciou, ktorou sa stanovujú podmienky účasti Švajčiarskej konfederácie v Agentúre pre európsky GNSS,

PRIJALA TOTO ROZHODNUTIE:

Článok 1

Komisia sa týmto poveruje rokovať v mene Únie o medzinárodnej dohode so Švajčiarskou konfederáciou, ktorou sa stanovujú podmienky účasti Švajčiarskej konfederácie v Agentúre pre európsky GNSS.

Článok 2

Smernice na rokovania sú stanovené v prílohe.

Článok 3

Rokovania sa vedú v konzultácii s [to be added by the Council: name of the Committee composed of the representatives of the Member States].

Článok 4

Toto rozhodnutie je určené Komisii.

V Bruseli
V súlade so zásadou proporcionality tento návrh neprekračuje rámec nevyhnutný na dosiahnutie daného cieľa.

Proces začleňovania acquis EÚ do Dohody o EHP sa vykonáva v súlade s nariadením Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore, v ktorom sa zvolený prístup potvrdzuje.

Návrh je v súlade so zásadou subsidiarity z tohto dôvodu:

Právne predpisy, ktoré sa majú začleniť do Dohody o EHP, sa zakladajú na článku 192 ods. 1 Zmluvy o fungovaní Európskej únie.

Rozšírenie acquis EÚ na štáty EZVO, ktoré sú členmi EHP, jeho začlenením do Dohody o EHP sa vykonáva v súlade s cieľmi a zásadami obsiahnutými v uvedenej dohode zameranej na vytvorenie dynamického a homogénneho Európskeho hospodárskeho priestoru založeného na spoločných pravidlách a rovnakých podmienkach hospodárskej súťaže.

Cieľom návrhu rozhodnutia Spoločného výboru EHP (pripojeného k navrhovanému rozhodnutiu Rady) je zmeniť prílohu XX (Životné prostredie) k Dohode o EHP tak, aby sa do dohody začlenila smernica Európskeho parlamentu a Rady (EÚ) 2016/802 z 11. mája 2016 o znížení obsahu síry v niektorých kvapalných palivách.

·Výber nástroja

V súlade s článkom 98 Dohody o EHP je zvoleným nástrojom rozhodnutie Spoločného výboru EHP. Spoločný výbor EHP zabezpečuje účinné vykonávanie a fungovanie Dohody o EHP. Na tento účel prijíma rozhodnutia v prípadoch stanovených v Dohode o EHP.

3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

·Získavanie a využívanie expertízy

Neuplatňuje sa.

·Posúdenie vplyvu

Neuplatňuje sa.

4.VPLYV NA ROZPOČET

Začlenenie smernice (EÚ) 2016/802 do Dohody o EHP by nemalo mať žiaden vplyv na rozpočet.

5.ĎALŠIE PRVKY

Hlavné úpravy požadované na strane EZVO:

Príslušné ustanovenie

Článok 2 písm. n).

Odôvodnenie

Island bol klasifikovaný ako najvzdialenejší región podľa smernice Rady 1999/32/ES po jeho začlenení do Dohody o EHP (pozri rozhodnutia Spoločného výboru EHP č. 90/2001 a č. 49/2006). Keďže sa smernicou (EÚ) 2016/802 nahrádza smernica 1999/32/ES, ale výnimky pre najvzdialenejšie regióny EÚ sa zachovávajú, úprava týkajúca sa postavenia Islandu by sa mala preniesť do novej smernice. Preto sa úpravou stanovuje, že sa na účely smernice (EÚ) 2016/802 vzťahuje na Island vymedzenie pojmu „najvzdialenejšie regióny“.

2017/0321 (NLE)

Návrh

ROZHODNUTIE RADY

o pozícii, ktorá sa má prijať v mene Európskej únie

v Spoločnom výbore EHP k zmene prílohy XX (Životné prostredie) k Dohode o EHP

RADA EURÓPSKEJ ÚNIE,
EURÓPSKA KOMISIA

V Bruseli4. 7. 2018

COM(2018) 510 final/2

2018/0280(NLE)

CORRIGENDUM

This document corrects document COM (2018)510 final of 3.07.2018.

Concerns all language versions. Addition of the inter-institutional reference.

The text shall read as follows:



Návrh

ROZHODNUTIE RADY

o pozícii, ktorá sa má prijať v mene Európskej únie v Podvýbore pre clá zriadenom Dohodou o pridružení medzi Európskou úniou a jej členskými štátmi na jednej strane a Ukrajinou na strane druhej, pokiaľ ide o nahradenie protokolu I k uvedenej dohode týkajúceho sa vymedzenia pojmu „výrobky s pôvodom“ a metód administratívnej spolupráce novým protokolom, ktorý odkazuje na Regionálny dohovor o paneuro-stredomorských preferenčných pravidlách pôvodu
EURÓPSKA KOMISIA

V Bruseli12. 11. 2018

COM(2018) 733 final/2

2018/0384(NLE)

CORRIGENDUM

This document corrects document COM(2018)733 of 8.11.2018

Addition of the interinstitutional reference 2018/0384 (NLE)

Concerns all language versions

The text shall read as follows :

Návrh

ROZHODNUTIE RADY

o uzatvorení príslušných dohôd podľa článku XXI GATS s Argentínou, Austráliou, Brazíliou, Kanadou, Čínou, so samostatným colným územím Taiwanu, Penghu, Kinmenu a Matsua (čínskym Tchaj-pejom), s Kolumbiou, Kubou, Ekvádorom, Hongkongom, Čína, Indiou, Japonskom, Kóreou, Novým Zélandom, Filipínami, so Švajčiarskom a so Spojenými štátmi americkými o potrebných kompenzačných vyrovnaniach vyplývajúcich z pristúpenia Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Rakúskej republiky, Poľskej republiky, Slovinskej republiky, Slovenskej republiky, Fínskej republiky a Švédskeho kráľovstva k Európskej únii
Počas dvanástich týždňov, od 21. decembra 2016 do 21. marca 2017, sa konala otvorená verejná konzultácia, z ktorej vzišlo 327 príspevkov. 42 % respondentov sa vyslovilo za poskytnutie výnimiek všetkým členským štátom, zatiaľ čo 25 % uprednostnilo ich zrušenie. 8 % respondentov uviedlo, že výnimky by sa nemali rozšíriť na všetky členské štáty, mali by sa však stať trvalými pre tie členské štáty, ktoré ich v súčasnosti využívajú, a štvrtina respondentov sa k tejto otázke nevyjadrila.

•Posúdenie vplyvu

Posúdenie vplyvu, ktoré je sprievodným dokumentom k tomuto návrhu, preskúmal výbor pre kontrolu regulácie. Tento výbor najskôr vydal záporné stanovisko a po opätovnom predložení zmeneného posúdenia vplyvu vydal kladné stanovisko s výhradami. V konečnom posúdení vplyvu sa zohľadňujú všetky odporúčania výboru, pričom podrobný prehľad toho, akým spôsobom sa odporúčania zohľadnili, je uvedený v prílohe 1 k pracovnému dokumentu útvarov Komisie na posúdenie vplyvu.

Zvažovali sa dve možnosti politiky, ktoré sa zaoberajú uplynutím platnosti výnimiek s cieľom umožniť, aby nadobudol účinnosť konečný systém DPH. Prvá možnosť by znamenala poskytnúť existujúce výnimky všetkým členským štátom, pričom vnútroštátne ustanovenia by sa začlenili do smernice o DPH. Bolo by to však z technického a právneho hľadiska zložité a mohlo by to viesť v budúcnosti k rozporom so zásadou daňovej neutrality. Druhá, uprednostňovaná možnosť by riešila problém výnimiek odstránením obmedzení, pre ktoré vznikla potreba takýchto výnimiek, a to konkrétne zoznamu tovaru a služieb, na ktoré možno uplatňovať znížené sadzby DPH (príloha III), a 5 % minima pre ďalšie znížené sadzby. Nahradila by súčasnú zásadu, podľa ktorej možno zaviesť znížené sadzby, iba ak je to osobitne povolené, zásadou, že obmedzený počet znížených sadzieb je povolený na každé dodanie tovaru či poskytnutie služieb, s výnimkou prípadov, keď to je osobitne vylúčené.

V snahe obmedziť riziko čoraz väčšej zložitosti by sa od členských štátov požadovalo, aby znížené sadzby podľa možnosti obmedzovali na dodania a poskytnutia B2C. Zároveň by mali povinnosť oznamovať informácie o uplatňovaných znížených sadzbách na základe štatistickej klasifikácie produktov podľa činností, skrátene CPA, pričom Komisia by tieto informácie uverejňovala v existujúcej databáze „Taxes in Europe“ (na webovej lokalite TEDB).

V porovnaní so súčasným stavom nie je možné znížiť riziko súdnych sporov medzi členskými štátmi, pretože nezávisle od akejkoľvek zmeny smernice o DPH budú členské štáty pri uplatňovaní znížených sadzieb naďalej povinné dodržiavať zásadu daňovej neutrality a ustanovenia ZFEÚ, predovšetkým článok 107 (štátna pomoc), článok 110 (protekcionizmus pri zdaňovaní) a článok 113 (narušovanie hospodárskej súťaže).
3.VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

•Konzultácie so zainteresovanými stranami

•Získavanie a využívanie expertízy

•Posúdenie vplyvu

Tento návrh sa plne opiera o rovnaké ciele a zásady, ktoré tvoria základ súčasného memoranda. Rozšírenie rozsahu spolupráce medzi Úniou a USA o všetky fázy modernizácie ATM vrátane zavádzania predstavuje prirodzené pokračovanie v činnostiach, ktoré sa úspešne realizujú v rámci súčasného memoranda. Táto iniciatíva nemá za cieľ vytvárať nové programy alebo mechanizmy financovania, preto nebolo vykonané žiadne posúdenie vplyvu, ako sa uvádza v pláne realizácie.

Ako je uvedené v návrhu Komisie na otvorenie rokovaní o zmene memoranda, najlepšou možnosťou bolo zmeniť rozsah pôsobnosti existujúceho memoranda tak, aby zahŕňalo všetky fázy modernizácie ATM vrátane zavádzania, a to v rámci rozsahu pôsobnosti politiky jednotného európskeho neba, pričom rozsah spolupráce na témach z oblasti civilného letectva mimo ATM by sa obmedzil na oblasť výskumu a vývoja. Výhoda tohto prístupu spočíva v tom, že na základe memoranda by naďalej fungovala spolupráca na akejkoľvek téme z oblasti výskumu a vývoja týkajúceho sa civilného letectva mimo ATM, a zároveň by sa zachoval už vyrokovaný záväzný rámec spolupráce s USA.
3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

Predmetným návrhom sa mení pôvodný návrh Komisie [KOM(2009) 62 v konečnom znení], ktorý bol prijatý 17. februára 2009 a následne predložený Rade, a to najmä s cieľom zohľadniť nadobudnutie platnosti Lisabonskej zmluvy a rozsudok Súdneho dvora Európskej únie z 28. apríla 2015 vo veci C-28/12. Na zjednodušenie preskúmania uvedeného návrhu Radou sa celý príslušný text predkladá ako zmenený návrh.

so zreteľom na Zmluvu o fungovaní Európskej únie, a najmä na jej článok 100 ods. 2 v spojení s jej článkom 218 ods. 6 písm. a),

so zreteľom na návrh Európskej komisie,

so zreteľom na stanovisko súhlas Európskeho parlamentu,

keďže:

(1)Komisia v súlade s rozhodnutím Rady, ktorým sa Komisia poveruje začať rokovania, prerokovala v mene Európskeho spoločenstva a jeho členských štátov dohodu o leteckej doprave s Kanadou (ďalej len „dohoda“).

(2)Táto dohoda bola podpísaná 17. a 18. decembra 2009 s výhradou jej neskoršieho uzavretia v súlade s rozhodnutím Rady a zástupcov členských štátov Európskej únie, ktorí sa zišli na zasadnutí Rady, 2010/417/ES.

(3)Dohodu ratifikovali všetky členské štáty okrem Chorvátskej republiky. Chorvátska republika má pristúpiť k dohode v súlade s článkom 6 ods. 2 aktu o pristúpení pripojeného k zmluve o pristúpení z 5. decembra 2011.

(4)Dohoda by sa teraz mala schváliť v mene Únie.

(5)Články 3 a 4 rozhodnutia 2010/417/ES obsahujú ustanovenia o rozhodovaní a zastupovaní v súvislosti s rôznymi záležitosťami stanovenými v dohode. Vzhľadom na rozsudok Súdneho dvora Európskej únie z 28. apríla 2015 vo veci C-28/12 by sa uplatňovanie týchto ustanovení malo ukončiť. So zreteľom na zmluvy nie sú potrebné nové ustanovenia týkajúce sa týchto záležitostí, ani ustanovenia o povinnostiach členských štátov poskytovať informácie stanovené v článku 5 rozhodnutia 2010/417/ES. Články 3, 4 a 5 rozhodnutia 2010/417/EÚS by sa preto mali prestať uplatňovať v deň nadobudnutia účinnosti tohto rozhodnutia,

PRIJALA TOTO ROZHODNUTIE:

Článok 1

Týmto sa v mene Únie schvaľuje Dohoda o leteckej doprave medzi Európskym spoločenstvom a jeho členskými štátmi na jednej strane a Kanadou na strane druhej (ďalej len „dohoda“).





Článok 2

Predseda Rady určí osobu alebo osoby splnomocnené uložiť v mene Európskej únie schvaľovaciu listinu podľa článku 23 dohody s cieľom vyjadriť súhlas Únie s tým, že bude touto dohodou viazaná, a urobí toto oznámenie:

„V dôsledku nadobudnutia platnosti Lisabonskej zmluvy 1. decembra 2009 Európska únia nahradila Európske spoločenstvo a stala sa jeho právnym nástupcom a od uvedeného dátumu vykonáva všetky práva a preberá všetky povinnosti Európskeho spoločenstva. Z tohto dôvodu sa odkazy na „Európske spoločenstvo“ v texte dohody podľa potreby vykladajú ako odkazy na „Európsku úniu“.“

Článok 3

Články 3, 4 a 5 rozhodnutia 2010/47/ES sa prestanú uplatňovať v deň nadobudnutia účinnosti tohto rozhodnutia.

Článok 4

Toto rozhodnutie nadobúda účinnosť dňom jeho prijatia.
DÔVODOVÁ SPRÁVA

1.KONTEXT ODPORÚČANIA

Medzinárodná skupina právnych expertov s podporou francúzskej vlády iniciovala vypracovanie nového nástroja medzinárodného environmentálneho práva s cieľom doplniť medzinárodné právne predpisy v oblasti životného prostredia, zlepšiť ich vzájomný súlad a uľahčiť vykonávanie existujúcich záväzkov, ktoré z nich vyplývajú. Dňa 24. júna 2017 bol na pôde parížskej sorbonskej univerzity predstavený návrh znenia „Globálneho paktu pre životné prostredie“ (ďalej len „pakt“). Prezident Francúzskej republiky pri tejto príležitosti sľúbil, že pakt predstaví na Valnom zhromaždení Organizácie Spojených národov. OSN bola s týmto projektom oboznámená 19. septembra 2017 počas týždňovej schôdzky ministrov v rámci 72. zasadnutia Valného zhromaždenia.

·zaviesť vo forme právne záväznej zmluvy základné princípy environmentálneho práva, ktoré už boli súčasťou všeobecných politických vyhlásení, aby bolo možné vynucovať ich dodržiavanie pred medzinárodnými súdmi,

·zmeniť hlavné ustanovenia v právne záväzných dohovoroch, ktoré nie sú všeobecne platné, na všeobecne platné ustanovenia,

·vo svetle nových výziev doplniť nové zásady; návrh znenia vypracovaný právnikmi zahŕňa napríklad zásady zákazu zníženia ochrany a odolnosti, ako aj povinnú starostlivosť o životné prostredie.

[To be updated once the Resolution will have been formally submitted and/or adopted] Po zasadnutí 19. septembra 2017 v New Yorku vypracovala ad-hoc skupina krajín vedených Francúzskom procedurálnu rezolúciu, ktorú predložila Valnému zhromaždeniu na schválenie. Návrh rezolúcie bol 20. decembra 2017 sprístupnený v elektronickej podobe stranám, ktoré sa chceli pridať k jeho spoločnému predloženiu [a oficiálne predložený Valnému zhromaždeniu dňa [insert date] 2018]. Navrhovatelia by si želali, aby bola rezolúcia prijatá v marci 2018 a formálne rokovania o pakte sa mohli začať na jar 2018. Touto rezolúciou, ktorá je v súčasnosti stále predmetom neformálnych rokovaní v New Yorku a zatiaľ nebola formálne predložená, by Valné zhromaždenie mohlo: